KK園區

KK園區係個經營電訊詐騙、綁架勒索、人口販賣及活摘器官等生意嘅地方，以前叫做AA園區，因臭名遠播而改名。此地位於緬甸苗瓦迪邊緣，緊鄰泰國莫伊河，距離美索機場12分鐘車程。

詳情
KK園區主要從事人口販賣，多年嚟都以東南亞國家為主，主要係平價勞動力。人蛇集團喺誘騙求職者之後，進行轉賣交易，會賣到泰國、緬甸、越南、柬埔寨、老撾，甚至去到杜拜。

國際救援組織成員話，喺轉賣之後仲可以二次轉賣，或者賠錢，意思即係毀約，但需要畀贖金，仲唔一定可以出嚟。如果送到去KK園區，基本上就係出唔返嚟，嗰道係人生嘅終點。

園區入面有超市、醫院、餐廳、酒店等設施，而最特別嘅係有自己嘅器官買賣產業鏈；其中一個頭目係嚟自中國湖南嘅佘志江，有柬埔寨公民身份，喺中共推廣一帶一路政策時，乘機開拓東南亞生意，後來俾大陸公安通緝，最終喺泰國落網。

詐騙集團用各種名義釣魚進行拐騙，例如觀光、求職廣告、買辦、產業交流等。

KK園區個名畀人有高薪、高獲利嘅諗法，實際上入面充滿黃賭毒，而且詐騙盛行。

有少部分人雖然係畀人呃入去嘅，但係後嚟詐騙成績唔錯，或者染上毒癮，於是決定留低做賊繼續賺錢。

皇樂園區

緬甸
犯罪組織
脅持人質
詐騙
虐待
類:人口販賣